รัฐบาลปูพรมช่วย ผู้ประกอบการ 3 พันราย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

8...ทีมข่าวการเงิน
การเปิดศูนย์ช่วยเหลือเยียวยาผู้ได้รับผลกระทบจากเหตุการณ์เผาเมืองวันที่ 19 พ.ค. ของรัฐบาล
ล่าสุด มีผู้มาขึ้นทะเบียนทั้งหมด 2,884 ราย มูลค่าความเสียหาย 4,412 ล้านบาท!!!
แบ่งเป็นวันที่ 21 พ.ค. ที่ตั้งศูนย์ร้องเรียนที่กรมทหารราบที่ 11 รักษาพระองค์ มีผู้ขอรับความช่วยเหลือ 313 ราย จำนวนเงิน 190 ล้านบาท 
ต่อมาวันที่ 22 พ.ค. มีผู้ขอรับความช่วยเหลือที่ตั้งรับจากศูนย์ราชการ ถ.แจ้งวัฒนะ 682 ราย วงเงิน 1,005 ล้านบาท และผู้ขอรับความช่วยเหลือที่ศูนย์หนังสือจุฬา 435 ราย จำนวนเงิน 485 ล้านบาท 
วันที่ 23 พ.ค. ที่ศูนย์ราชการขอรับความช่วยเหลือ 874 ราย วงเงิน 2,289 ล้านบาท ศูนย์หนังสือจุฬา 580 ราย วงเงิน 443 ล้านบาท
นายอภิรักษ์ โกษะโยธิน ที่ปรึกษานายกรัฐมนตรี ในฐานะรองประธานคณะกรรมการช่วยเหลือผู้ประกอบการรายย่อย และประชาชน กล่าวว่า จะนำยอดผู้ที่ได้รับผลกระทบและมูลค่าความเสียหายจากการเปิดศูนย์ฟื้นฟูฯ 3 วัน ตั้งแต่วันที่ 2123 พ.ค. รายงานให้ที่ประชุมคณะรัฐมนตรี (ครม.) พิจารณาหาทางช่วยเหลือ
เท่าที่ได้พูดคุยกับผู้เดือดร้อนทราบว่าส่วนใหญ่อยากให้รัฐบาลช่วยเรื่องเงินทุนในการค้าขาย รวมถึงเรื่องเงินชดเชยกรณีที่ร้านและสินค้าถูกเผา
คาดว่าอาจจะมีการหาสถานที่เปิดทำโครงการถนนคนเดิน ในวันเสาร์อาทิตย์ เพื่อให้ผู้ประกอบการที่ได้รับผลกระทบนำสินค้าที่ค้างสต๊อกออกมาจำหน่าย ซึ่งคงต้องมีการหารือในรายละเอียดอีกครั้ง 
นายชัยวุฒิ บรรณวัฒน์ รมช.ศึกษาธิการ เปิดเผยว่า นายอภิสิทธิ์ เวชชาชีวะ นายกรัฐมนตรี ได้สั่งการให้ทุกหน่วยงานที่เกี่ยวข้องในการช่วยเหลือประชาชน อาทิ กระทรวงพาณิชย์ กระทรวงแรงงาน กระทรวงการคลัง รวมถึงธนาคาร ให้มาประชุมร่วมกันในวันที่ 24 พ.ค. เพื่อกำหนดมาตรการการฟื้นฟูและเยียวยาอย่างเป็นระบบ
เนื่องจากในปัจจุบันมีหน่วยงานหลายหน่วยได้แยกไปทำงานเอง เกรงว่าจะไม่มีการประสานและครบถ้วนในทุกเรื่องของผู้เดือดร้อน
นอกจากนั้น ได้ประสานงานไปยังจุฬาลงกรณ์มหาวิทยาลัย จัดหาพื้นที่เพื่อให้ผู้ค้าในย่านนี้ได้ค้าขายได้โดยเร็ว ซึ่งในเบื้องต้นทางจุฬาลงกรณ์มหาวิทยาลัยจะได้หาพื้นที่ให้ผู้ค้าได้ขายของไปก่อน อาจจะเป็นพื้นที่ใดพื้นที่หนึ่ง อาทิ อาคารจามจุรี สแควร์ 
โดยทางจุฬาลงกรณ์มหาวิทยาลัยได้แจ้งว่าอาจจะมีการปิดซอยของจุฬาฯ ที่สยามแควร์ เพื่อทำเป็นที่ขายกึ่งถาวรให้กับผู้ค้าที่ได้รับผลกระทบระยะเวลา 12 ปี เพื่อรอการบูรณะซ่อมแซมบริเวณโรงหนังสยามสแควร์ที่เสียหาย
“ขอให้ความมั่นใจในระดับหนึ่งสำหรับในพื้นที่สยามสแควร์ที่ได้รับผลกระทบว่าผู้ได้รับผลกระทบจะมีที่ค้าขายแน่นอน ส่วนทางรัฐบาลจะได้เข้าไปช่วยสนับสนุนเรื่องงบประมาณ และการเยียวยาในส่วนที่ได้รับผลกระทบเหมือนทั่วๆ ไป” รมช.ศึกษาธิการ ระบุ
ด้านนายจตุรงค์ ปัญญาดิลก ปลัดสำนักนายกรัฐมนตรี เปิดเผยว่า หลังจากที่เปิดให้ลงทะเบียนใน 3 วันแรกนี้แล้วทางสำนักนายกฯ จะโอนเรื่องดังกล่าวให้กับทาง กทม. เป็นผู้รับผิดชอบต่อไป
โดยในวันที่ 24 พ.ค.นี้จะมีการประชุมคณะกรรมการช่วยเหลือผู้ประกอบการรายย่อยและประชาชนที่ทรัพย์สินเสียหายจากเหตุการณ์ความไม่สงบจากการชุมนุมทางการเมือง โดยมีนายสาทิตย์ วงศ์หนองเตย รมต.ประจำสำนักนายกรัฐมนตรี เป็นประธานที่ทำเนียบรัฐบาล เพื่อเร่งหามาตรการเร่งด่วนในการให้ความช่วยเหลือผู้ประกอบการได้ภายในสัปดาห์นี้
นายโสฬส สาครวิศว ผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย หรือเอสเอ็มอีแบงก์ กล่าวว่า ในวันที่ 26 พ.ค.นี้ ธนาคารจะขอใช้พื้นที่ของห้างสยามพารากอนเพื่อตั้งโต๊ะรับเอกสารในการขอสินเชื่อของผู้ประกอบการที่ได้รับผลกระทบประชาชน
นายจำเริญ ยุติธรรมสกุล ผู้อำนวยการศูนย์ฟื้นฟูและช่วยเหลือผู้ได้รับผลกระทบและความเสียหายจากเหตุการณ์ชุมนุมทางการเมือง กล่าวว่า ยอดผู้มาร้องเรียนเพื่อขอรับความช่วยเหลือ 3 วัน (2123 พ.ค.) มีผู้เข้ามาขอรับความช่วยเหลือทั้งหมด 2,884 ราย มูลค่าความเสียหาย 4,412 ล้านบาท